જિલ્લા યુવા વિકાસ અધિકારી ડો. અરૂણ જે. ભલાણીએ જણાવ્યું હ્‌તું કે તા. ૨ અને ૩ સપ્ટેમ્બર એમ બે દિવસ ચાલનારી આ સ્પર્ધામાં ભાવનગર શહેર,ગ્રામ્ય, રાજકોટ શહેર ગ્રામ્ય, જામનગર શહેર,ગ્રામ્ય, જુનાગઢ શહેર,ગ્રામ્ય, અમરેલી, પોરબંદર, ગીર સોમનાથ, દેવભુમિ દ્વારકાની ટીમોના કુલ ૬૩૦ સ્પર્ધકો ભાગ લઈ રહ્યા છે. ભરત નાટ્યમ, વાંસળી, ગરબા સહિતની સ્પર્ધા યોજાઈ રહી છે. વિજેતા સ્પર્ધકો વડોદરા ખાતે યોજાનારી સ્પર્ધામાં ભાગ લેવા જશે. આ કાર્યક્રમમાં જિલ્લા રમત ગમત અધિકારી સીમાબેન ગાંધી સહિત ઉપસ્થિત રહ્યાં હતા.